අදත් ඒ ලිපි සුරක්‍ෂිතව පොතක් වගේම ශක්තිමත් පිටකවර යොදා ඉතාම හොඳින් ඕනෑම කෙනකුට හැදෑරිය හැකි පරිදි තැන්පත් කොට තිබෙනවා.1930 ජූනි 01 සිළුමිණ ශාස්ත්‍රීය සංග්‍රහයේ “වෙස්සගිරියේ ශිලා ලිපි”, 1933 අප්‍රේල් 3 “කාලිංග මාඝ යුද්ධයේ විස්තර”, 1931 මාර්තු 08 සිළුමිණ, ශාස්ත්‍රීය සංග්‍රහයේ “රාජසිංහ රජු සහ ඕලන්ද ජනපතියා”, 1931 මාර්තු 15 සිළුමිණ “ලන්දේසීන් ඉංගශ්‍රීසින් හා සටනට සූදානම්” ආදී ඓතිහාසික වැදගත් ලිපි රැසක් මේ ශාස්ත්‍රීය අතිරේකවල ඇත.වසර අසූවක් තිස්සේ මේ වටිනා අතිරේකය මෙසේ සුරක්‍ෂිතව ආරක්‍ෂා කර තැබීම ගැන තිලකරතන නාහිමියන්ට මෙන්ම උන්වහන්සේ ඒ සඳහා යොමුකළ අපවත් වී වදාළ නාහිමියන්ට ලේඛක පාඨක දෙපාර්ශ්වයේම ප්‍රණාමය හිමිවිය යුතුය.තමන්ගේ උප්පැන්න සහතිකයවත් ආරක්‍ෂා කරගත නොහැකි ඇතැම් අය සිටින සමාජයක ඉතාමත් මැනවින් සිළුමිණ ශාස්ත්‍රීය ලිපි පොත් බැඳ ආරක්‍ෂා කිරීම ඉතාම වටනේය.